open-index/open-wikipedia-markdown huggingface dataset:
मैतै लोग

**मैतै** या **मणिपुरी** पूर्वोत्तर भारत के मणिपुर राज्य का बहुसंख्यक समुदाय है। वे मणिपुर के मूल निवासी हैं इसलिए उन्हें **मणिपुरी** भी कहा जाता है। धर्मिक दृष्टि से अधिकतर मैतै हिन्दू हैं। इनकी मान्यताओं में 'सनमाही' नामक विश्वास-पद्धति भी शामिल है जिसमें ओझाप्रथा के कुछ तत्त्व हैं। मैतै समुदाय के एक महत्वपूर्ण पूर्वज के बारे में मान्यता है कि वे पाखंगबा (अझ़दहा-रूपी देवता) के रूप में प्रकट हुए थे।

## भाषा
मैतै लोग मणिपुरी भाषा बोलते हैं जो तिब्बती-बर्मी भाषा-परिवार की सदस्य है।

## इन्हें भी देखें
* पाखंगबा
* मणिपुर

## सन्दर्भ


श्रेणी:मणिपुर
श्रेणी:भारत की मानव जातियाँ
श्रेणी:मणिपुर के लोग
पॉल डिरॅक

**पॉल एड्रियन मौरिस डिरॅक** (8 अगस्त 1902 – 20 अक्टूबर 1984) अंग्रेज़ सैद्धांतिक भौतिकशास्त्री थे जिन्होंने क्वांटम यांत्रिकी और क्वांटम विद्युत गतिकी दोनों के प्रारंभिक विकास के लिए मौलिक योगदान दिया था। यह कैम्ब्रिज विश्वविद्यालय में गणित के ल्युकेज़ियन प्रोफेसर तथा सैंटर फॉर थियोरेटिकल स्टडीज़, युनिवर्सिटी ऑफ़ मियामी (हिन्दी: सैद्धांतिक अध्ययन के लिए केंद्र, मियामी विश्वविद्यालय) के सदस्य थे, व अपने जीवन का अंतिम दशक इन्होंने फ्लोरिडा स्टेट यूनिवर्सिटी में व्यतीत किया।

## सन्दर्भ

श्रेणी:1902 में जन्मे लोग
श्रेणी:इंग्लैंड के लोग
श्रेणी:नोबेल पुरस्कार विजेता वैज्ञानिक
श्रेणी:१९८४ में निधन
फ्लाईबाई

**फ्लाईबाई** (Flyby), किसी यान द्वारा एक निर्दिष्ट लक्ष्य या स्थिति के नजदीक से गुजरना है। इस शब्द का इस्तेमाल विशेष रूप से उन अंतरिक्ष यान मिशनों के लिए किया जाता है, जिसमें कोई यान किसी ग्रह या उपग्रह आदि के विस्तृत अध्ययन के लिए, बगैर उसकी परिक्रमा किये या बगैर उस पर उतरे, उसके पर्याप्त नजदीक से गुजर जाता है। खगोलीय पिंडो के प्रेक्षण के लिए अनेकों फ्लाईबाई मिशनों को अंजाम दिया गया है। ऐसा ही एक फ्लाईबाई न्यू होराइजोंस है जो फिलहाल प्लूटो की ओर अग्रसर है |

## सन्दर्भ

श्रेणी:अंतरिक्ष यान
मैतै मायेक लिपि

**मैतै लिपि** या **मैतै मायेक** एक लिपि  है जो १८वीं सदी तक मणिपुरी भाषा के लिये इस्तेमाल होती थी। धीरे-धीरे मणिपुरी लिखने के लिये इसका स्थान बंगाली लिपि ने ले लिया। २०वीं सदी के अन्त में इसे फिर से प्रयोग में लाने के लिये कुछ प्रयास किए जा रहे थे।

## व्यंजन, स्वर तथा अन्य वर्ण
मैतै लिपि में १५ व्यंजन और ३ स्वर लिखने के चिह्न उपलब्ध हैं। इनके अलावा अन्य भारतीय लिपियों से लिये गये ९ अतिरिक्त चिह्न भी उपलब्ध हैं। हर अक्षर का नाम शरीर के किसी भाग पर रखा गया है। उदाहरण के लिये प्रथम अक्षर 'क' की ध्वनि रखता है और उसका नाम 'कोक' (अर्थात 'सिर') है। दूसरे अक्षर का नाम 'साम' (यानि 'बाल') और तीसरे का नाम 'लाइ' (यानि 'माथा') है।

इसके अतिरिक्त मैतै में ८ विशेष वर्ण हैं जो अक्षर (syllables) के अन्त में लगाए जाते हैं स्वरविहीन व्यंजन हैं (प् त् क् म् न् ङ् ल्) । इस प्रकार अक्षरान्त (सिलैबल ब्रेक) को देखना आसान हो जाता है।

### मैतै माएक लिपि की कुछ विशिष्टताएँ
right|thumb|300px|'''युम्बानलोल''' या '''युम्पानलोल''' -- छ्ठी शताब्दी की ताबें की छह पट्टिकाएँ जिन पर मैते लिपि में लिखा है।
[right|thumb|300px|पूर्वी [इम्फाल से प्राप्त एक शिला खण्ड जिस पर मैते भाषा एवं मैते लिपि में राजा का आदेश लिखा है।]]
* स्वतंत्र स्वरों में केवल अ, इ, उ के लिए अलग संकेत हैं।  बाकी स्वतंत्र स्वरों को 'अ' के ऊपर मात्रा लगाकर लिखते हैं, जैसे 'ए' लिखने के लिए 'अ' के ऊपर 'ए की मात्रा' लगा दिया जाता है। 

* छ, ञ, ट, ठ, ड, ढ, ण के लिए संकेत नहीं हैं। अर्थात् मूल मणिपुरी शब्दों के लिए इनका उपयोग नहीं होता। उदाहरण के लिए 'मणिपुर' को मणिपुरी लिपि में 'म**नि**पुर' लिखा जाता है। यूनिकोड 6 में विस्तारित करने के बाद ये वर्ण अब यूनिकोड में उपलब्ध हैं। भारतीय भाषाओं (जैसे संस्कृत) के शब्दों को लिखने के लिए इनका उपयोग किया जा सकता है।

* संयुक्त होने पर वर्णों के रूप नहीं बदलते, जैसे अधिकांश भारतीय लिपियों में होता है।

* वे स्वरविहीन व्यंजन जो अक्षर (सिलैबल) के अन्त में नहीं हैं, उनके तथा उनके बाद वाले व्यंजन के नीचे एक रेखा लगा दी जाती है जो उनके संयुक्ताक्षर होने का संकेत करती है।

* सिलैबिल के अन्त में आने वाले वर्ण (लोनसुम), एक प्रकार से सिलैबिल के अन्त का भी संकेत करते हैं। ये वर्ण मूल वर्णों से कुछ भिन्नता लाकर बनाए गए हैं।

* यह नहीं कहा जा सकता कि यह लिपि, किस लिपि से उद्भूत (निकली) है।

; विस्तारित व्यंजन

: ꫢ  -- छ
: ꫣ -- ञ
: ꫤ -- ट
: ꫥ -- ठ
: ꫦ -- ड
: ꫧ -- ढ़
: ꫨ -- ण
: ꫩ -- श
: ꫪ -- ष

### मात्राएँ
यहाँ मात्राओंरों को ***''' (क) के ऊपर लगाकर मात्राओं का स्वरूप दिखाया गया है। 



=== अन्य वर्ण ===
यदि ( ***' ) ,  अक्षर (syllable) के अन्त में लगा हो तो इसका अर्थ कि अक्षर का टोन धीमा (downkey) होगा।

व्यंजनों का संयुक्त रूप दिखाने के लिए दोनों संयुक्त व्यंजनों के नीचे रेखा (  ***'  )  खींच दी जाती है। उदाहरण के लिए,    = ''''प्र'''' ।  नीचे वाली रेखा के यूनिकोड का स्थान, दोनों व्यंजनों के यूनिकोड के बीच में होता है।

वाक्य के अन्त का सूचक -- ( ***' )

### अंक और संख्या

### कुछ उदाहरण
नीचे कुछ मसालों के नाम मेइतेइ लिपि तथा देवनागरी लिपि में अर्थ सहित दिए गए हैं-

## मैतै मायेक लिपि का यूनिकोड
मेइतेइ मायेक लिपि को यूनिकोड में अक्टूबर २००९ में सम्मिलित किया गया था। 

### ब्लॉक

Meetei Mayek



Meetei Mayek Extensions


## इन्हें भी देखें
*मैतै लोग
*मणिपुरी भाषा
*पूर्वी नागरी

## बाहरी कड़ियाँ
*Iyek: A Mitai Mayek Documentation and Transliteration System
*Meetei/Meitei Mayek Text Processing Tool 

## सन्दर्भ


श्रेणी:मणिपुर
श्रेणी:वर्णमाला
मेरिनर 1

**मेरिनर 1** (Mariner 1), अमेरिकी मेरिनर कार्यक्रम का पहला अंतरिक्ष यान था। 22 जुलाई 1962 को शुक्र फ्लाईबाई मिशन के रूप में उड़ान भरने के 294.5 सेकंड बाद 09:26:16 UT पर एक सीमा सुरक्षा अधिकारी द्वारा इसे नष्ट कर दिया गया था।

## सन्दर्भ
 

श्रेणी:अंतरिक्ष यान
अकात्सुकी (अंतरिक्ष यान)

***अकात्सुकी*** (), एक जापानी मानवरहित अंतरिक्ष यान है, जिसका उद्देश्य शुक्र ग्रह का अन्वेषण था | इसे 20 मई 2010 को एक H-IIA 202 रॉकेट पर लादकर प्रमोचित किया गया था |

## सन्दर्भ

श्रेणी:अंतरिक्ष यान
धुआँधार जलप्रपात

**धुआँधार जलप्रपात** (Dhuandaar Waterfall) भारत के मध्य प्रदेश राज्य के जबलपुर ज़िले में स्थित एक जलप्रपात है। यह प्रपात भेड़ाघाट क्षेत्र का प्रमुख दर्शनीय स्थान है। यहाँ नर्मदा की धारा 50 फुट ऊपर से गिरती है। जिसका जल सफेद धुंए के समान उड़ने लगता है। इसी कारण इसे 'धुंआधार' कहते हैं। धुंआधार जलप्रपात को यूनेस्को द्वारा 20 मई 2021 को विश्व धरोहर के रूप में सम्मिलित किया गया।

## इन्हें भी देखें
* भेड़ाघाट
* नर्मदा नदी
* जबलपुर ज़िला
* चौसठ योगिनी मंदिर, भेड़ाघाट

## सन्दर्भ

श्रेणी:जबलपुर ज़िला
श्रेणी:जबलपुर ज़िले में पर्यटन आकर्षण
श्रेणी:मध्य प्रदेश के जलप्रपात
केल्टी भाषाएँ

**केल्टी भाषाएँ** (अंग्रेज़ी: Celtic languages) या **सेल्टी भाषाएँ**, जिन्हें अंग्रेज़ी में **केल्टिक** या **सेल्टिक** कहा जाता है, हिन्द-यूरोपी भाषा परिवार की एक उपशाखा है जिसकी बोलियाँ यूरोप के पश्चिमोत्तरी छोर के कुछ हिस्सों में बोली जाती हैं। इनका विस्तार विषेश रूप से आयरलैंड, स्कॉटलैंड, वेल्ज़, मैन के द्वीप (आइल ऑफ़ मैन) और फ़्रान्स के ब्रिटनी क्षेत्र में है। यहाँ से बहुत से लोग दक्षिण अमेरिका के आरजेनटीना देश के कुछ भागों में भी जा बसे थे इसलिये कुछ हद तक केल्टी बोलियाँ वहाँ भी बोली जाती हैं। आधुनिक युग में इसकी सदस्य भाषाओं में आयरिश, स्कॉइश गेलिक, ब्रिटेनिक और मैन्क्स शामिल हैं।

## प्रचीन काल में
इतिहास में इन बोलियों का विस्तार यूरोप के एक बड़े भूभाग में था। वे आइबीरिया प्रायद्वीप, बाल्कन प्रायद्वीप, कृष्ण सागर के किनारे, आनातोलिया, इत्यादि में बोली जाती थीं। समय के साथ इन इलाक़ों से अन्य भाषाओं ने केल्टी भाषाओं को विस्थापित कर दिया।

## संस्कृत से समानताएँ
केल्टी भाषाएँ व हिन्द-आर्य भाषाएँ दोनों ही हिन्द-यूरोपी परिवार की उपशाखाएँ हैं इसलिए उनमें बहुत से मिलते-जुलते सजातीय शब्द मिलते हैं। अध्ययन में देखा गया है कि अक्सर संस्कृत की 'श' और 'ष' ध्वनियाँ केल्टी भाषाओं में 'ख़' बन जाती हैं। यहाँ 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। संस्कृत व केल्टी की कुछ तुलनात्मक मिसालें इस प्रकार हैं:

**टिप्पणी**:
:(१) 'वंश' और फ़ारसी-मूल का बच्चा शब्द स्वयं भी सजातीय हैं क्योंकी संस्कृत व फ़ारसी दोनो हिन्द-ईरानी भाषा-परिवार की दो बहनें हैं

## इन्हें भी देखें
*आयरलैंड
*हिन्द-यूरोपी भाषाएँ

## सन्दर्भ


श्रेणी:केल्टी भाषाएँ
श्रेणी:हिन्द-यूरोपीय भाषाएँ‎
ब्रतान्य

**ब्रतान्य** (फ़्रान्सीसी: Bretagne), जिसे **ब्रिटेनी** (Brittany) और **ब्रॅय्स** (Breizh) भी कहा जाता है, पस्चिमोत्तरी फ़्रान्स में स्थित एक सांस्कृतिक क्षेत्र है। यहाँ पारम्परिक रूप से फ़्रान्सीसी भाषा की बजाय ब्रेतों नामक एक केल्टी भाषा बोली जाती थी जो आयरलैंड व स्कॉटलैंड में बोली जाने वाली पारम्परिक केल्टी भाषाओं से सम्बन्धित है।

## इन्हें भी देखें
*केल्टी भाषाएँ

## सन्दर्भ


श्रेणी:फ़्रान्स के क्षेत्र
श्रेणी:केल्टी राष्ट्र
लिंगवाद

**लिंगवाद** किसी व्यक्ति के लिंग के आधार पर पक्षपात या भेदभाव को मानना है। चरम लिंगवाद यौन उत्पीड़न, बलात्कार और यौन हिंसा के अन्य रूपों को बढ़ावा दे सकता है।
## सन्दर्भ

श्रेणी:लिंगवाद
श्रेणी:भेदभाव
यौन हिंसा

**यौन हिंसा** शारीरिक और मानसिक स्वास्थ्य पर गहरा प्रभाव डालती है। साथ ही साथ यह शारीरिक चोट का भी कारण बन रही है, इसमें यौन और प्रजनन स्वास्थ्य की समस्याओं के तात्कालिक और दीर्घकालिक दोनों तरह के परिणामों के जोखिम भी जुड़े हुए हैं। यौन हिंसा, दुनिया भर में होता है, हालांकि अधिकांश देशों में इस समस्या पर थोड़ा बहुत अनुसंधान आयोजित किया गया है। 
## परिभाषा
एफबीआई के अनुसार यौन हिंसा जरूरी नहीं की महिला के साथ ही हो इसके अनुसार,*हमारे यौन अंगों में बग़ैर हमारी मर्ज़ी के किसी अंग या वस्तु का हल्का प्रवेश भी बलात्कार कहलाता है।* कुछ लोगो के विचार से हल्की-फुल्की छेड़छाड़, बदतमीजी, अश्लीलता, छूने की कोशिश, फोन पर अभद्र टिप्पणी या संदेश भी यौन हिंसा की श्रेणी में आते हैं।
## महिला यौन हिंसा पर शोध
**स्रोत**: *विश्व स्वास्थ्य संगठन, स्वास्थ्य विज्ञान और ऊष्ण कटिबंधीय दवाओं की लंदन संस्था और दक्षिण अफ्रीकी आयुर्विज्ञान शोध परिषद*।

विश्व स्वास्थ्य संगठन के एक शोध के अनुसार दुनिया भर में हर तीन में से एक से ज्यादा महिला को शारीरिक या यौन हिंसा का शिकार होना पड़ा है। विश्व स्वास्थ्य संगठन प्रमुख मार्गरेट चान और सहयोगियों द्वारा निर्मित इस रपट के अनुसार में महिलाओं और लड़कियों के प्रति शारीरिक और मानसिक दुर्व्यवहार के असर को विस्तार से विवरण है।
### यौन हिंसा के स्रोत
इस रपट के निष्कर्षों के अनुसर:
* दुनिया भर में 30 प्रतिशत महिलाएं नज़दीकी साथी द्वारा हिंसा दुर्व्यवहार की शिकार होती हैं।
* कत्ल होने वाली 38 प्रतिशत महिलाओं की हत्या उनके साथियों द्वाराज़्यादा की जाती है।
* अपने साथी द्वारा शारीरिक या यौन दुर्व्यवहार की शिकार होने वाली 42 प्रतिशत महिलाएं इससे चोटिल हो जाती हैं।
* किसी गैर के हमले का शिकार होने वाली महिलाओं के अवसाद और व्यग्रता का शिकार होने की आशंका उन महिलाओं के मुकाबले 2.6 फ़ीसदी अधिक होती है जिन्होंने हिंसा का सामना नहीं किया।
* जिन्हें अपने साथी द्वारा दुर्व्यवहार का सामना करना पड़ता है उन्हें ये दिक्कतें होने की आशंका दोगुनी होती है।
* पीड़ितों को शराबखोरी, गर्भपात, यौन संक्रमित रोग और एचवाईवी होने की आशंका अधिक रहती है।
## सन्दर्भ

श्रेणी:अपराध
श्रेणी:बलात्कार
श्रेणी:लिंग आधारित हिंसा
इस्लामिक विकास बैंक

**इस्लामिक विकास बैंक** (ISDB) जेद्दाह, सऊदी अरब में स्थित एक बहुपक्षीय विकास के लिए वित्तपोषण करने वाली संस्था है। यह 1973 में आर्गेनाईजेशन ऑफ़ इस्लामिक कॉन्फ्रेंस (अब इस्लामिक सहयोग संगठन कहलाता है) के वित्त मंत्रियों द्वारा स्थापित किया गया था।
## सन्दर्भ
श्रेणी:इस्लामिक सहयोग संगठन

श्रेणी:वित्त
अंतर अमेरिकी विकास बैंक

अंतर अमेरिकी विकास बैंक (आईएडीबी या आईडीबी या BID) लैटिन अमेरिका और कैरेबियन के लिए विकास के वित्तपोषण का सबसे बड़ा स्रोत है। 1959 में स्थापित, आईडीबी लैटिन अमेरिका और कैरेबियाई सरकारों और राज्य निगमों सहित सरकारी एजेंसियों, के लिए ऋण देकर आर्थिक विकास, सामाजिक विकास और क्षेत्रीय एकीकरण में योगदान करता है।
## सन्दर्भ

श्रेणी:वाणिज्य
बिस्के की खाड़ी

**बिस्के की खाड़ी** या **बिस्काई खाड़ी** पूर्वोत्तरी अन्ध महासागर की एक खाड़ी है जो केल्टिक सागर से दक्षिण में स्थित है। यह फ़्रान्स और स्पेन के पश्चिमी छोर के कुछ भाग के साथ सटी हुई है। इसका नाम शायद स्पेन के बास्क प्रदेश व पड़ोस के फ़्रान्स के क्षेत्रों में बोली जाने वाली बास्क भाषा से लिया गया है और 'दो बंदरगाहों वाली खाड़ी' का अर्थ रखता है।

## इन्हें भी देखें
*बास्क प्रदेश

## सन्दर्भ

श्रेणी:खाड़ियाँ
श्रेणी:अटलांटिक महासागर की खाड़ियाँ
यौन उत्पीड़न

यौन उत्पीड़न बदमाशी या एक यौन स्वभाव की जबरदस्ती, या यौन अनुग्रह के बदले में अवांछित या अनुचित वादा करना है। अधिकांश आधुनिक कानूनी संदर्भों में, यौन उत्पीड़न अवैध है। अमेरिका ईओक (EEOC) द्वारा दी गई परिभाषित के रूप में, " किसी व्यक्ति (एक आवेदक या कर्मचारी) के लिंग के आधार पर उसे परेशान करना गैर कानूनी है।".By S.N. Sai

## सन्दर्भ
क़ज़ा

**क़ज़ा** (अरबी: , अंग्रेज़ी: Qadaa) या **क़दा** कुछ अरब देशों में द्वितीय स्तर के प्रशासनिक विभाग होते हैं जिनका दर्जा लगभग भारत के ज़िलों के बराबर होता है। उदाहरण के लिये इराक़ के प्रान्तों को क़ज़ाओं में बांटा जाता है। इसका नाम उसमानी साम्राजय के ज़माने में पड़ा था - क़ज़ा उस क्षेत्र को कहा जाता था जो किसी क़ाज़ी की निगरानी में रखा गया हो।

## उच्चारण
'क़ज़ा' को अरबी लिपि में '' लिखा जाता है जिसमें '' का अक्षर (जो 'ज़ुआद' कहलाता है) भारतीय उपमहाद्वीप, अफ़ग़ानिस्तान और ईरान में 'ज़' का उच्चारण रखता है, जबकि अरब देशों में इसका उच्चारण 'द' या 'ध' से मिलता-जुलता किया जाता है। इसलिए इस विभाग के नाम को - 'क़ज़ा' और 'क़दा' - दोनों उच्चारणों के साथ पाया जाता है।

## इन्हें भी देखें
*मुहाफ़ज़ाह

## सन्दर्भ


श्रेणी:प्रशासनिक विभाग
श्रेणी:देशीय उपविभागों के प्रकार
श्रेणी:अरबी शब्द
लेबनान का राष्ट्रगान

**लेबनान का राष्ट्रागान** रशीद नख़्ले द्वारा लिखा गया था और इसका संगीत वदीस सब्रा ने बनाया था। इसे १२ जुलाई १९२७ में औपचारिक रूप से मान्यता दी गई थी।

## बोल

## बाहरी कड़ियाँ
*कुल्लुना लिल-वतन, यू-ट्यूब पर लेबनानी राष्ट्रगान का विडियो

## इन्हें भी देखें
*लेबनान

## सन्दर्भ


श्रेणी:लेबनान
श्रेणी:एशिया के राष्ट्रगान
आइंस्टीन हौस

thumb|200px|इमारत का अगवाड़ा
**आइंस्टीन हौस** (आइंस्टीन का घर) (), अल्बर्ट आइंस्टीन का पूर्व घर और वर्तमान में एक संग्रहालय है। यह बर्न, स्विट्ज़रलैण्ड में क्रम्गास्से (गली) संख्या ४९ पर स्थित है। दूसरी मंजिल पर स्थित घर में आइंस्टीन ई॰ सन् १९०३ से १९०५ तक अपनी पत्नी मिलवा मारिक और हंस अल्बर्ट आइंस्टीन के साथ वहां रहे थे।
## बाहरी कड़ियाँ
* https://web.archive.org/web/19981202230119/http://www.einstein-bern.ch/

श्रेणी:संग्रहालय
श्रेणी:यूरोप का इतिहास
कज़ाख़िस्तान और रूस के संबंध

**कजाकिस्तान और रूस के संबंध**, कजाकिस्तान और रूस के बीच द्विपक्षीय विदेशी संबंधों को संदर्भित करता है। मास्को में कजाखस्तान का दूतावास है, सेंट पीटर्सबर्ग, आस्ट्राखान और ओम्स्क में वाणिज्य दूतावास जनरल स्थित है। रूस का दूतावास एस्टाना में है, अलमाटी और उराल्स्क में रूस का वाणिज्य दूतावास है।
जनवरी 2005 को रूस के राष्ट्रपति व्लादिमीर पुतिन और कजाख राष्ट्रपति नूरसुल्तान नजरबायेव ने सीमा के आधिकारिक नक्शे के समझौते के अनुमोदन पर हस्ताक्षर किए। 23 मई 2009 को दोनों देशों ने कजाखस्तान के अत्य्राऊ और रूस के आस्ट्राखान प्रांतों के बीच अपना पहला सीमा 7,591 किमी (4,717 मील) मार्कर रखा। यह सीमा दुनिया में सबसे लम्बी स्थल सीमा है। सीमांकन पूरा होने में 10 से 15 साल तक का समय लगने की उम्मीद है। 
## सन्दर्भ

श्रेणी:रूस के द्विपक्षीय सम्बन्ध
श्रेणी:कज़ाख़िस्तान के द्विपक्षीय संबंध
शाइना एन सी

**शाइना नाना चुड़ासमा** भारतीय फैशन डिजाइनर, राजनेता और सामाजिक कार्यकरता हैं। वो वर्तमान में भारतीय जनता पार्टी महाराष्ट्र इकाई में प्रवक्ता है। उनके पिता भूतपूर्व शेरिफ थे और उन्हें भारतीय जनता पार्टी के नेता और वर्तमान प्रधानमंत्री नरेन्द्र मोदी के कट्टर विरोधी के रूप में जाना जाता था।

## कॅरियर
शाइना फैशन डिजाइनिंग के साथ-साथ राजनीति में 
सक्रिय हैं।  2012 से भाजपा की राष्ट्रीय प्रवक्ता है।

## सन्दर्भ


## बाहरी कड़ियाँ

* 

श्रेणी:1972 में जन्मे लोग
श्रेणी:महाराष्ट्र के राजनीतिज्ञ
ज़िथर

right|thumb|220px|ज़िथर की ध्वनि सुनिए
**ज़िथर** (zither) एक तंतुवाद्य (तारों वाला संगीत वाद्य) होता है जो स्लोवीनिया, ऑस्ट्रिया, हंगरी, पश्चिमोत्तरी क्रोएशिया, दक्षिणी जर्मनी, मध्य यूरोप के ऐल्प पर्वत क्षेत्र, भारत, चीन व अन्य पूर्व एशियाई इलाक़ों में प्रचलित है। ज़िथर की तारें इसके गूंजने वाले ध्वनि डब्बे से आगे नहीं जाती जबकी सितार की तारें उसके ध्वनि-घड़े से आगे उसकी लम्बी तनी तक जाती हैं। ज़िथरों के कई विविध रूप होते हैं। कुछ ज़िथरों में परदे (फ़्रेट) होते हैं और कुछ में नहीं। भारत की विचित्र वीणा भी एक प्रकार का बिना-परदों वाला ज़िथर है।

## इन्हें भी देखें
*विचित्र वीणा

## सन्दर्भ


श्रेणी:तंतुवाद्य
श्रेणी:तंतुस्वरी
ओब्श्चीना

**ओब्श्चीना** (रूसी: общи́на, obshchina) या **सेल्स्कोये ओब्शेस्त्वो** (сельское общество, selskoye obshestvo) २०वीं सदी के आरम्भिक काल तक रूसी साम्राज्य के ग्रामीण क्षेत्रो के उन किसान-समुदायों को कहा जाता था जिनमें कृषि की ज़मीन किसी एक परिवार की न होकर पूरे समुदाय की हुआ करती थी। इस भूमि का धरती की उपजाऊ क्षमता और गाँव से दूरी के आधार पर पट्टों में विभाजन होता था जो सरकारी काग़ज़ात में दर्ज हुआ करता था। हर परिवार को उसके बालिग सदस्यों की गिनती के अनुसार कम या अधिक पट्टे दे दिये जाते थे। समय-समय पर जनगणना के आधार पर ज़मीन नए सिरे से बांटी जाती थी।

रूस की शाही सरकार की ओर से इस प्रणाली का उद्देश्य यह था कि हर परिवार सरकार को लगान दे सके। ओब्श्चीना की सभा सामूहिक रूप से कर देने के लिये ज़िम्मेदार थी। आलसी सदस्यों को दण्ड देने और किसानो को खेत छोड़कर शहरों में नौकरी ढूंढने से रोकने की शक्तियाँ भी इस सभा को प्राप्त थी।

इसके विपरीत किसी एक परिवार की अपनी कृषि-भूमि को ख़ूतोर (ху́тор, khutor) कहा जाता था।

## शब्दोत्पत्ति
'ओब्श्चीना' रूसी भाषा के 'ओब्श्चीय' (о́бщий, obshchiy) शब्द से आया है, जिसका अर्थ 'सांझा' होता है।

## इन्हें भी देखें
*रूसी साम्राज्य

## सन्दर्भ


श्रेणी:रूस का इतिहास
कुज़्नेत्स वक्र

thumb|200px|प्राक्कल्पित कुज़्नेत्स वक्र। वास्तविक वक्रों के लिए संदर्भ देखें।

**कुज़्नेत्स वक्र** () आय असमानता और आर्थिक विकास (1955, 1963) के बीच सम्बन्ध दिखाने वाला उल्टे यू-आकार (U) का एक वक्र है। यह साइमन कुज़्नेत्स के सबसे महत्वपूर्ण सैद्धांतिक अनुसंधानों में से एक है। इस वक्र के अनुसार कोई देश जब विकास करता है तो बाजार की ताकतों द्वारा संचालित आर्थिक असमानता का एक प्राकृतिक चक्र उत्पन्न हो जाता है। आरंभिक चरण में असमानता में वृद्धि दिखायी देती है और फिर एक निश्चित औसत आय के बाद यह कम होने लगती है। यह वक्र यह प्रदर्शित करता है कि जब आर्थिक विकास शुरु होता है तो कुछ लोग ही आय वृद्धि से लाभान्वित होते हैं, इसलिए आर्थिक विकास के साथ-साथ आय के वितरण में विषमता कम होने लगती है जिसके कारण यह उल्टे 'यू' (U) आकार का हो जाता है।

अर्थशास्त्र में, एक कुजनेट वक्र एक अनुमान के आधार पर ग्राफ को रेखांकित करता है कि एक अर्थव्यवस्था के रूप में विकसित होता है, बाजार बलों में पहले वृद्धि होती है और फिर आर्थिक असमानता कम हो जाती है। 1 9 50 और 60 के दशक में अर्थशास्त्रज्ञ साइमन कुज्नेट द्वारा पहली परिकल्पना की गई थी। [4]

इस तरह की प्रगति की एक व्याख्या से पता चलता है कि विकास के शुरुआती दौर में, जिन लोगों के पास पैसा है, उनके लिए निवेश के अवसर हैं, जबकि शहरों में सस्ती ग्रामीण श्रम का प्रवाह मजदूरी धारण करता है। जबकि परिपक्व अर्थव्यवस्थाओं में, मानव पूंजीगत प्राप्ति (लागत का अनुमान है जो खर्च किया गया है लेकिन अभी तक नहीं दिया गया है) भौतिक पूंजी अधिग्रहण की जगह विकास के मुख्य स्रोत के रूप में लेता है; और असमानता शिक्षा स्तर को कम करके विकास को धीमा देती है क्योंकि गरीब, वंचित लोग अपूर्ण ऋण-बाजारों में अपनी शिक्षा के लिए वित्त नहीं करते हैं।

कुजनेट्स वक्र का अर्थ है कि एक देश औद्योगीकरण के दौर से गुजर रहा है - और विशेषकर कृषि के यंत्रीकरण - देश की अर्थव्यवस्था का केंद्र शहरों में बदल जाएगा। जैसा कि शहरी केंद्रों में बेहतर-वेतन वाली नौकरियों की तलाश में किसानों द्वारा आंतरिक प्रवास किया जाता है, उनमें ग्रामीणों के बीच असमानता का एक महत्वपूर्ण अंतर होता है (फर्मों के मालिकों का लाभ होता है, जबकि उन उद्योगों के मजदूरों को लगता है कि उनकी आय बहुत धीमी दर से बढ़ेगी और कृषि श्रमिकों संभवतः उनकी आय कम हो जाती है), शहरी आबादी में वृद्धि के रूप में ग्रामीण आबादी में कमी आई है। तब असमानता कम होने की उम्मीद है जब एक निश्चित स्तर की औसत आय कम हो जाती है और औद्योगिकीकरण की प्रक्रिया - लोकतंत्रीकरण और कल्याणकारी राज्य का उदय - तेजी से विकास से लाभों को कम करने की अनुमति देता है, और प्रति व्यक्ति आय में वृद्धि।  कुजनेट का मानना ​​था कि असमानता एक उल्टे "यू" आकार का अनुसरण करती है, जैसे ही उगता है और फिर प्रति व्यक्ति आय की वृद्धि के साथ गिरती है। [5]

क्यूजनेट वक्र आरेख एक उल्टे यू वक्र दिखाते हैं, हालांकि एक्स अक्ष पर असमानता या गिनी गुणांक के साथ अक्षरों के साथ अक्सर मिलान और मिलान होता है, जबकि एक्स अक्ष पर आर्थिक विकास, समय या प्रति व्यक्ति आय। 



## इन्हें भी देखें

* साइमन कुज़्नेत्स

## सन्दर्भ

श्रेणी:आर्थिक प्रणालियाँश्रेणी:अर्थशास्त्र

1 99 1 से पर्यावरणीय कुजनेट्स वक्र (ईकेसी) पर्यावरण नीति के तकनीकी साहित्य में एक मानक विशेषता बन गई है, [6] हालांकि इसके आवेदन को दृढ़ता से चुनौती दी गई है
बरबत

**बरबत** (Barbat, ) या **ऊद** (Oud, ) एक नाशपाती के आकार वाले तंतुवाद्य (तारों वाले संगीत वाद्य) को कहते हैं जो अरबी, इब्रानी (यहूदी), यूनानी, तुर्की, उत्तर अफ़्रीकी और उनके आसपास के अन्य क्षेत्रों के संगीत में प्रयोग होता है। इसमें परदे (फ़्रेट) नहीं होते और इसका तना बहुत पतला व छोटा होता है। कुछ संगीतकार इसे आधुनिक गिटार का पूर्वज यंत्र मानते हैं।

## इन्हें भी देखें
*गिटार

## सन्दर्भ


श्रेणी:तंतुवाद्य
परदा (वाद्य)

**परदा** (fret) तंतुवाद्यों (तार वाले संगीत वाद्यों) के तनों या अन्य ढांचों पर बनी उन धातु, लकड़ी या प्लास्टिक की उन उभरी लकीरों को कहते हैं जिनपर दबाने से किसी बजाये जाने वाले तार का सुर बदल जाता है। आमतौर से सितार में १३, १६ या १९ परदे रहते हैं और अन्य वाद्यों में भी इनकी अलग-अलग संख्याएँ निर्धारित रहती हैं।

## इन्हें भी देखें
*तंतुवाद्य

## सन्दर्भ


श्रेणी:तंतुवाद्य
श्रेणी:तंतुवाद्य निर्माण
श्रेणी:गिटार भाग व सहायक वस्तुएँ
अपाम नपात

**अपाम नपात** प्राचीन हिन्दू धर्म के एक देवता हैं जिनका उल्लेख ऋग्वेद में मिलता है। वे नदियों, झीलों व अन्य स्वच्छ जल के अधिदेवता हैं। भारत के इन प्राचीन देवों की मान्यता प्राचीन ईरान के पारसी धर्म में भी है। संस्कृत व अवस्ताई भाषा दोनों में इनके नाम का अर्थ *जलपौत्र* निकलता है। इनका वर्णन ऋग्वेद २:३५:३ में एक अग्नि देव के रूप में है जो जल से उभरते हैं। पारसी धार्मिक ग्रन्थ अवेस्ता में इनका उल्लेख १९वें यश्त में आता है जिसमें इन्हें मानवों का कृतिकर्ता बताया गया है।

## बाहरी कड़ियाँ
*अपाम नपात, दीर्घात्माएँ और ईंट की वेदियों का निर्माण; ऋग्वेद १:१४३ का अध्ययन (अंग्रज़ी में), लैज़लो फ़ॉरिज़ के वेबपृष्ठ पर

## सन्दर्भ

श्रेणी:ऋग्वैदिक देवी-देवता
श्रेणी:हिन्दू देवी-देवता‎
श्रेणी:ऋग्वेद
श्रेणी:पारसी धर्म
राज्येतर कारक

**राज्येतर कारक** (नॉन स्टेट एक्टर) ऐसी संस्थाएं, व्यक्ति अथवा निकाय होते है जो अंतरराष्ट्रीय संबंधों में हिस्सा लेकर उन्हें प्रभावित करते हैं। ये ऐसे संगठन होते हैं जो किसी प्रक्रिया को प्रभावित करने और उसमें परिवर्तन करने के लिए पर्याप्त शक्ति रखते हैं, हालांकि वे किसी देश की स्थापित संस्था से संबंध नहीं रखते हैं। 

## सन्दर्भ
मेसर

[thumb|right|260px|एक हाइड्रोजन रेडियो आवृति निरावेशन, [हाइड्रोजन मेसर में प्रथम तन्तु (विवरण के लिए नीचे देखें)]]
मेसर एक ऐसा यन्त्र है जो उद्दीप्त उत्सर्जन द्वारा प्रवर्धन के माध्यम से सम्बंद्ध् विद्युतचुम्बकीय तरंगे उत्पन्न करता है। ऐतिहासिक रूप से यह परिवर्णी (संक्षिप्त) नाम मेसर (MESAR) से व्युत्पन्न होता है जिसका अर्थ **[[विकिरण]] के [[उद्दीप्त उत्सर्जन]] द्वारा [[सूक्ष्मतरंग]] [[प्रकाश प्रवर्धन|प्रवर्धन]]** () है।
## इतिहास

## तकनीकी
मेसर अल्बर्ट आइंस्टीन द्वारा १८१७ में प्रस्तावित उद्दीप्त उत्सर्जन के सिद्धांत पर कार्य करता है। जब परमाणु अपनी उत्तेजित ऊर्जा अवस्था में होता है, तो वे यथोचित आवृति पर विकीरण प्रवर्धित कर सकता है।

ऐसे प्रवर्धक माध्यम को अनुनाद गुहा में रखने पर, पुनर्निवेशन का निर्माण होता है जो सम्बंद्ध विकीरण उत्पन्न कर सकता है।
### कुछ सामान्य मेसर
* आण्विक कीरण पूँज मेसर
** अमोनिया मेसर
** मुक्त इलेक्टॉन मेसर
** हाइड्रोजन मेसर
* गैस मेसर
** रुबिडियम मेसर
* ठोस अवस्था मेसर
** रूबी मेसर
* द्वैत अक्रिय गैस मेसर
### वर्तमान विकास
ई सन् २०१२ में, नेशनल फीजिकल लैबोरेट्री, यूनाइटेड किंगडम (National Physical Laboratory, United Kingdom) व इंपीरियल कॉलेज लंदन के एक शोध समूह ने प्रवर्धक माध्यम के रूप में पेंतासन-डोप्ड p-टेरफिनाइल का उपयोग करते हुये कमरे के ताप पर ठोस अवस्था मेसर के निर्माण का तरिका ढूंढ निकाला। 
## अनुप्रयोग
मेसर का उपयोग उच्च कोटि आवृति सन्दर्भों के लिए किया जाता है।
### हाइड्रोजन मेसर
२०१२ तक का सबसे महत्वपूर्ण तरह का मेसर **हाइड्रोजन मेसर** है जो वर्तमान में परमाण्विक आवृति मानक के रूप में काम में लिया जाता है।
## ये भी देखें
* लेसर विज्ञान
* लेसर किरण
## सन्दर्भ

श्रेणी:विद्युत चुंबकीय वर्णक्रम
अर्ध उपग्रह

एक **अर्ध उपग्रह** सूर्य की परिक्रमा के लिए ठीक उतना समय लेता है जितना कि वह एक ग्रह के रूप में लेता, परंतु विकेन्द्रता अलग होती है (आमतौर पर अधिक से अधिक)|

श्रेणी:उपग्रह
गियोवन्नी डोमेनिको कैसिनी

**गियोवन्नी डोमेनिको कैसिनी** (Giovanni Domenico Cassini) (8 जून 1625 - 14 सितंबर 1712), एक इतालवी/फ्रांसीसी गणितज्ञ, खगोल विज्ञानी, इंजीनियर और ज्योतिषी थे। उनका जन्म उस समय की नाइस की काउंटी में इम्पीरिया के नजदीक पेरिनाल्डो में हुआ था। 

श्रेणी:खगोलशास्त्री
श्रेणी:गणितज्ञ
श्रेणी:ज्योतिषाचार्य
माँ नन्दा भगवती मन्दिर पोथिंग (कपकोट)

अंगूठाकार|Bhagwati Mandir Pothing
अंगूठाकार|Bhagwati Mandir Pothing Bageshwar
**माँ नंदा भगवती मंदिर** भारत के उत्तराखंड राज्य के बागेश्वर जिले में स्थित पोथिंग नामक गाँव में है। जिला मुख्यालय से मंदिर की दूरी लगभग 30 कि०मी० है। यह मंदिर क्षेत्रवासियों को ही नहीं बल्कि दूर-दराज के लोगों को भी अपनी भव्यता एवं आस्था से अपनी ओर आकर्षित करता है। यहाँ प्रतिवर्ष भाद्रपद मास यानि अगस्त-सितम्बर में माँ नंदा भगवती की पूजा की जाती है। जिसमें दूर-दूर से भक्तजन इस पूजा में सम्मिलित होने के लिए आते हैं। जिसमें विशाल जन-समुदाय एकत्रित होता है। अपनी भव्यता और विशालता के कारण अब इस पूजा ने एक मेले का रूप ले लिया है जिसे का मेला''' नाम से जाना जाता है। यहाँ का मंदिर भले ही नवीन शैली में बना हो लेकिन यहाँ हमें प्राचीन काल से स्थापित मंदिर के अन्दर रखे गए शिलाओं के दर्शन होते हैं।

पोथिंग में माँ नन्दा भगवती की पूजा का शुभारम्भ श्रावण महीने के 1 गत्ते यानि हरेले के दिन से ही हो जाता है। इस दिन कपकोट के उत्तरौडा गाँव से भगवती, लाटू, गोलू देवताओं के डंगरियों और स्थानीय निवासियों के द्वारा 'दूध केले'(कदली वृक्ष) का पेड़ लाकर गाँव में ही निर्धारित स्थान पर रोपा जाता है। लगभग १ महीने तक इस कदली वृक्ष (केले के पेड़) को गाय के दूध द्वारा सींचा जाता है। भाद्रपद महीने की सप्तमी को इस कदली वृक्ष को काटकर इसके स्तम्भों से अष्टमी के दिन माँ की प्रतिमा बनाई जाती है।

भाद्रपद अष्टमी को पोथिंग (बागेश्वर) में माँ नन्दा के दर्शनार्थ एक विशाल जनसमुदाय उमड़ पड़ता है। यहाँ माँ नन्दा भगवती की पूजा के समय जो पूड़ियाँ बनाई जाती हैं, वो हमेशा ही आकर्षण का केंद्र रहती हैं, एक पूड़ी का वजन लगभग 250 ग्राम से लेकर 300 ग्राम तक होता है। भक्तजन इस पूड़ी को ही प्रसाद स्वरूप ग्रहण करते हैं।

माँ भगवती का यह मंदिर पोथिंग गाँव के मध्य में स्थापित है। जहाँ सिलंग के वृक्षों के फूलों की खुशबू और हरियाली मानव मन को मोह लेती है। यहाँ पर आकर भक्तजन सुकून का अनुभव करते हैं और हर वर्ष यहाँ माँ के दरबार में आकर माँ के दर्शन करते हैं। यहाँ की महिमा, भव्यता और लोगों की माँ के प्रति आस्था को देखते हुए इस क्षेत्र को पर्यटन से जोड़ने की कोशिश की जा रही है। यह स्थल सड़क मार्ग से अच्छी तरह जुडा हुआ है। मंदिर में अनेक धर्मशालाएं बनी हुयी हैं और यहाँ रहने की अच्छी व्यवस्था है।

इस क्षेत्र में पर्यटन की अपार संभावनाएं हैं। पोथिंग (कपकोट) से लगभग 05 किलोमीटर की दूरी पर **[[सुकुंडा]]** नामक ताल (सरोवर) है। इस ताल को भी उत्तराखंड पर्यटन विभाग द्वारा विकसित करने की कोशिश की जा रही है। भगवती मंदिर पोथिंग के पूर्व दिशा में चिरपतकोट की पहाड़ी में श्री गुरु गुसाईं देवता का एक मंदिर है और पश्चिम में भी पोखरी नामक स्थान में यही देवता विराजमान हैं। इन पवित्र धार्मिक स्थलों को यदि सरकार का सहयोग मिला तो अवश्य ही उत्तराखंड के पर्यटन में काफी इजाफा हो सकता है।

श्रेणी:कपकोट तहसील, बागेश्वर जिला
श्रेणी:उत्तराखण्ड में हिन्दू मन्दिर
संबद्धता (भौतिकी)

**संबद्ध प्रकाश** या **संसक्त प्रकाश** () उन विद्युत-चुम्बकीय तरंगों को कहा जाता है जिनमें कलान्तर शून्य होता है अर्थात सम्बंद्ध प्रकाश की किरणें समान कला में होती हैं। लेसर के विकास से पूर्व इस तरह की तरंगे केवल सैद्धान्तिक तौर पर प्राप्त हो सकती थीं।

श्रेणी:प्रकाश विद्युत प्रभाव
श्रेणी:तरंग यान्त्रिकी
अर्यमन

**अर्यमन** या **अर्यमा** या **अर्यमान** प्राचीन हिन्दू धर्म के एक देवता हैं जिनका उल्लेख ऋग्वेद में मिलता है। वे कश्यप  प्रजापति और अदिति के  पुत्र हैं और आदित्य नामक सौर-देवताओं में से एक हैं। आकाश में आकाशगंगा उन्हीं के मार्ग का सूचक माना जाता है। हिन्दू विवाहों में वर-वधु उन्हें भी साक्षी मानकर विवाह-प्रण लेते हैं। सूर्य से सम्बन्धित इस देवता का अधिकार प्रात-रात्रि के चक्र पर माना जाता है।

अर्यमा कि पत्नी का नाम श्रद्धा है,, जो सृष्टि कि रचयिता ब्रह्मा एवं देवी सरस्वती कि अनमोल पुत्री है।।

## इन्हें भी देखें
*ऋग्वेद

## सन्दर्भ


श्रेणी:ऋग्वैदिक देवी-देवता
श्रेणी:हिन्दू देवी-देवता‎
श्रेणी:ऋग्वेद
नेइथ

**नेइथ** (Neith), एक खगोलीय वस्तु को दिया गया नाम है जिसे गियोवन्नी कैसिनी ने सर्वप्रथम देखा था। कैसिनी ने उसकी पहचान शुक्र के एक चांद के रूप में की थी।

## खोज
सन् 1672 में गियोवन्नी कैसिनी ने एक छोटी सी खगोलीय वस्तु को शुक्र के नजदीक पाया। अपने इस प्रेक्षण पर उन्होने कोई विशेष ध्यान नहीं दिया। किंतु 1686 में जब इसे फिर से देखा तो उन्होने शुक्र के एक संभावित चांद की औपचारिक घोषणा कर दी। इस वस्तु को एक बड़ी समयावधि उपरांत कई अन्य खगोलविदों द्वारा देखा गया था: 1740 में जेम्स शॉर्ट द्वारा, 1759 में एंड्रियास मेयर द्वारा, 1761 में जोसेफ लुई लाग्रांज द्वारा, 1761 में अठारह और प्रेक्षण, एक वह भी शामिल है जिसमें एक धब्बा शुक्र का पीछा करते हुए तब देखा गया जब यह ग्रह सूर्य के आरपार पारगमन में था, 1768 में आठ प्रेक्षण और क्रिश्चियन होरेबोव द्वारा 1764 में। 

## प्रेक्षण
सन् 1768 में विलियम हर्शेल सहित अनेकों खगोलविद, चाहे जैसे भी हो, शुक्र के अपने प्रेक्षणों के दौरान किसी भी चाँद को खोजने में नाकाम रहे। कैसिनी ने मूल नेइथ को अवलोकित किया और व्यास शुक्र का एक चौथाई होना पाया। लेग्रैंज ने घोषणा की कि नेइथ का कक्षीय तल क्रांतिवृत्त के लम्बवत् था। 1766 में वियना वेधशाला के निदेशक ने अनुमान लगाया कि उपग्रह के प्रेक्षण दृष्टिभ्रम थे। उन्होंने कहा: "शुक्र का उज्ज्वल प्रतिबिम्ब आंख में झलक कर वापस दूरबीन में आ गया और एक छोटा द्वितीयक प्रतिबिम्ब बनाया"। 1777 में जे.एच.लैम्बर्ट ने उसकी कक्षीय अवधि का अनुमान ग्यारह दिन और तीन घंटे जितना लगाया | 

श्रेणी:खगोलशास्त्र
ग्राम

**ग्राम** (ब्रिटिश अंग्रेज़ी में इसे **gramme** भी लिखा जाता है; एस आई इकाई चिह्न: **g**) (यूनानी/लातिनी मूल *grámma*) द्रव्यमान की मीट्रिक इकाई प्रणाली की एक इकाई है।

## SI गुणक

## सन्दर्भ

श्रेणी:मापन की इकाइयाँ
श्रेणी:एस आई व्युत्पन्न इकाइयाँ
श्रेणी:द्रव्यमान की इकाईयाँ
व्यूह

युद्ध के समय की जाने वाली सेना की स्थापना (विन्यास) **व्यूह** कहलाता है। अर्थात् लड़ाई के समय की अलग उपयुक्त स्थानों पर की गयी सेना के भिन्न भिन्न अंगों (संसाधनों) की नियुक्ति, ताकि विद्यमान संसाधनों से अधिकतम फल प्राप्त किया जा सके। महाभारत युद्ध में कौरवों ने अभिमन्यु को फंसाने के लिये 'चक्रव्यूह' नामक व्यूह की रचना की थी। पाण्डवों को पता था कि भीष्म 'मकरव्यूह' के द्वारा रक्षित हैं, इसलिए पाण्दवों ने इस व्यूह के विरुद्ध 'श्येनव्यूह' की रचना की जिसमें भीम 'मुख'स्थान पर थे, अर्जुन गर्दन के स्थान पर थे, और युधिष्ठिर उसके 'पुच्छ'स्था' (पिछले भाग) को संभाल रहे थे। 

प्राचीन काल में युद्धक्षित्र में लड़ने के लिये पैदल, अश्वारोही, रथ और हाथी आदि कुछ खास ढ़ंग से और खास-खास मौकों पर रखे जाते थे, और सेना का यही स्थापन व्यूह कहलाता था। आकार आदि के विचार से ये व्यूह कई प्रकार के होते थे जैसे,— दण्डव्यूह, शकटव्यूह, वराहव्यूह, मकरव्यूह, सूचीव्यूह, पद्मव्यूह, अर्धचन्द्रव्यूह, चक्रव्यूह, वज्रव्यूह, गरूड़व्यूह या श्येनव्यूह, मण्डलव्यूह, धनुर्व्यूह, सर्वतोभद्रव्यूह आदि। राजा या सेना का प्रधान सेनापति प्रायः व्यूह के मध्य में रहता था और उसपर सहसा आक्रमण नहीं हो सकता था। जब इस प्रकार सेना के सब अंग स्थापित कर दिए जाते थे, तब शत्रु सहसा उन्हें छिन्न भिन्न नहीं कर सकते थे।

सैनिकों की स्थिति का क्रम टूटना **व्यूहभंग** या **व्यूहभेद** कहलाता था।

; शब्दावली
*दण्डव्यूह -- दण्डे के जैसी रचना,

*शकटव्यूह -- शकट (गाड़ी) जैसी व्यूहरचना

*वराहव्यूह -- सूअर के तुल्य आकृति वाला व्यूह

*मकरव्यूह -- मगरमच्छ जैसा व्यूह

* सूचीव्यूह -- सूई जैसा व्यूह,

* पद्मव्यूह -- कमल की पंखुड़ियों के आकार से मिलता हुआ व्यूह,

* चक्रव्यूह -- वृत्ताकार या चक्राकार व्यूह,

* वज्रव्यूह -- सैनिकों का एक त्रिस्तरीय व्यूह

*गरुड़व्यूह (श्येनव्यूह) -- बाज पक्षी के आकार जैसा व्यूह,

* मण्डलव्यूह -- 

* धनुर्व्यूह -- धनुष के आकार का व्यूह

* अर्धचन्द्रच्यूह -- आधे चन्द्रमा के आकार का व्यूह,

* सर्वतोभद्रव्यूह -- महान व्यूह

* ऊर्मिव्यूह -- समुद्र की लहरों के गुण वाला व्यूह

## सन्दर्भ

## इन्हें भी देखें
*धनुर्विद्या

श्रेणी:सेना
श्रेणी:सैन्यविज्ञान
कैरेबियाई हिंदुस्तानी

**कैरेबियाई हिंदुस्तानी** सूरीनाम, गयाना, त्रिनिदाद और टोबैगो में बोली जाने वाली भोजपुरी की एक बोली है। इन तीन देशों में भाषा के नाम के आगे विशेषण जोड़ दिया जाता है जिस से उदाहरण के लिए सूरीनाम में स्थानीय भाषा के संस्करण को सारनामी हिन्दूस्तानी कहा जाता है। अधिकांश लोग अभी भी भाषा को 'हिंदुस्तानी' कहते हैं। 

## सन्दर्भ

श्रेणी:हिन्द-आर्य भाषाएँ
श्रेणी:हिन्दी
श्रेणी:हिन्दी की बोलियाँ
मेसेंजर

**मेसेंजर** (MESSENGER → **ME**rcury **S**urface, **S**pace **EN**vironment, **GE**ochemistry, and **R**anging), बुध ग्रह की परिक्रमा कर रहा नासा का एक रोबोटिक अंतरिक्ष यान है | ऐसा करने वाला यह कभी का पहला अंतरिक्ष यान भी है। 

## सन्दर्भ

श्रेणी:अंतरिक्ष यान
द्यौष्पिता

**द्यौष्पिता** या **द्यौष्पितृ** प्राचीन हिन्दू धर्म के एक देवता हैं जिनका उल्लेख ऋग्वेद में मिलता है। उनके नाम का अर्थ 'आकाश (द्यौ) पिता' है और उनकी संगिनी 'पृथ्वी माता' बताई गई हैं। ऋग्वेद, अग्नि, इन्द्र और उषस इन्हीं की सन्तति है। वे  भारतीय  के सबसे प्राचीन देवताओं में से एक माने जाते हैं। 

*

## सन्दर्भ


श्रेणी:हिन्दू देवी-देवता‎
संयोजन (खगोलशास्त्र)

**संयोजन** (Conjuction), तब होता है जब कोई ग्रह पृथ्वी और सूर्य के बीच की सीधी रेखा पर स्थित होता है।

संयोजन का खगोलीय प्रतीक ơ है। इसे हस्तलिपी में  और यूनिकोड में U+260C लिखते हैं। हालांकि, इस प्रतीक को आधुनिक खगोल विज्ञान में कभी इस्तेमाल नहीं किया गया है, मात्र ऐतिहासिक रुचि भर का है।

ग्रहों के औसत कक्षीय वेग, सूर्य से बढ़ती दूरी के साथ घटते जाते है, जो ग्रहों की परस्पर बदलती स्थिति का कारण बनता है। उदाहरण के लिए, पृथ्वी अपनी कक्षा पर मंगल से ज्यादा तेज चलती है, इसलिए नियमित रूप से मंगल के पास से होकर गुजरती है। इसी तरह से, शुक्र पृथ्वी को पकड़ लेता है और नियमित रूप से उसे पार करता है क्योंकि शुक्र का कक्षीय वेग पृथ्वी की तुलना में ज्यादा है। ग्रहों की पृथ्वी और सूर्य के सापेक्ष स्थिति का परिणाम संयोजन और विमुखता के रूप में होता है।

यदि कोई अवर ग्रह (बुध व शुक्र) सूर्य और पृथ्वी के ठीक बीच आ जाये तो स्थिति **अवर संयोजन** कहलाती है। इन्ही में से कोई एक ग्रह यदि सूर्य के पीछे की तरफ चला जाये तो स्थिति **वरिष्ठ संयोजन** कहलाती है।

वरिष्ठ ग्रहों (मंगल, बृहस्पति, शनि, यूरेनस और नेप्च्यून) के संयोजन तब होते है जब इनमें से कोई ग्रह पृथ्वी के सापेक्ष सूर्य के पीछे की तरफ होता है। इसके विपरित, जब वरिष्ठ ग्रह पृथ्वी की तरफ होते है तब संयोजन को विमुखता के रूप में निर्दिष्ट किया जाता है। वरिष्ठ ग्रहों को संयोजन में नहीं देख सकते क्योंकि तब वें सूर्य के पीछे मौजुद होते हैं। हालांकि, जब वें विमुखता पर होते है उनकी स्पष्टता सर्वोत्तम होती है।

ध्यान रहें केवल अवर ग्रहों में ही अवर और वरिष्ठ संयोजन होते हैं। वरिष्ठ ग्रहों में या तो संयोजन होता है या विमुखता होती है और यह इस बात पर निर्भर करता है कि वें कहां पर स्थित है, पृथ्वी से देखने पर सूर्य के पीछे की तरफ या सूर्य के इस तरफ जहां पृथ्वी है।

जब बुध या शुक्र ग्रह, पृथ्वी और सूर्य के बीच से गुजरते है, पृथ्वी से देखने पर हो सकता है उनकी छवि काली चकती जैसी नजर आये और सूर्य की मुखाकृति के आरपार खिसकती हुई दिखाई दे, इस तरह की स्थिति पारगमन कहलाती है। पारगमन सभी परिस्थिति में पृथ्वी से नहीं नजर आते, कारण, उनकी कक्षाओं का क्रांतिवृत्त से झुकाव।

## सन्दर्भ

श्रेणी:खगोलशास्त्र
श्रेणी:खगोलमिति
*
अंतर्राष्ट्रीय नृत्य दिवस

**अंतर्राष्ट्रीय नृत्य दिवस** हर साल 29 अप्रैल को विशव स्तर पर मनाया जाता है। युनैसका की सहयोगी अंतर्राष्ट्रीय रंग मंच संस्था की सहयोगी अंतर्राष्ट्रीय नाच समिति ने इस दिन को जैन जॉर्ज नोवेरे (1727-1810) जो आधुनिक बैले का प्रमुख चेहरा है उनकी याद में इस दिवस को समर्पित किया गया है ।
सुदास (ऋग्वेद)

**सुदास** भारत में एक प्राचीन राजा थे जिनका उल्लेख ऋग्वेद में मिलता है। वे दशराज्ञ युद्ध के विजेता थे जिसका वर्णन ऋग्वेद ७:१८, ७:३३ और ७:८३:४-८ में है। उनका जीवनकाल अलग-अलग स्रोतों में १७०० ईसापूर्व से लेकर ११०० ईसापूर्व के बीच के किसी समय में अनुमानित किया जाता है।

## नामार्थ
'सुदास' के नाम के अर्थ पर कुछ विवाद है। वैदिक संस्कृत में इसके दो सम्भव मतलब हैं:
*'पूजा वाला कूआँ' - यह वैदिक संस्कृत में 'सुदा' होता है, जो स्त्रिलिंग है और जिसमें अंत में '-स' जोड़कर पुल्लिंग बनता है।
*'सुंदर या अच्छे उपहारों का दाता' - यह सु+दा जोड़कर बनता है। साथ ही मद्र के लोग अन्त के विसर्ग पर ज़ोर देकर उसे '-स' उच्चारित करते थे।

## कुल
सुदास हिन्द-आर्यों के 'भारत' नामक समुदाय के 'तृत्सु' नामक क़बीले के नरेश थे। वे दिवोदास के पुत्र थे, जो स्वयं सृंजय के पुत्र थे। सृंजय के पिता का नाम देववत था। दशराज्ञ युद्ध के बाद भारत समुदाय का हिन्द-आर्य लोगों में बोलबाला हो गया और आगे चलकर यही पूरे देश का नाम भी पड़ गया। उस काल में राजनैतिक व्यवस्था गणतांत्रिक क़बीलों से परिवर्तित होकर राजाओं पर केन्द्रित भी हो रही थी। दशराज्ञ युद्ध में विजयी भारत क़बीला राजा-प्रथा पर आधारित था जबकि उनके विरोध में खड़े १० क़बीले लगभग सभी लोकतांत्रिक थे।

## इन्हें भी देखें
*दिवोदास (ऋग्वेद)
*ऋग्वेद

## सन्दर्भ


श्रेणी:ऋग्वेद
कोणीय संवेग

भौतिक विज्ञान में **कोणीय संवेग** (Angular momentum), **संवेग आघूर्ण** (moment of momentum) या **घूर्णी संवेग** (rotational momentum) किसी वस्तु के द्रव्यमान, आकृति और वेग को ध्यान में रखते हुए इसके घूर्णन का मान का मापन है। यह एक सदिश राशि है जो किसी विशेष अक्ष के सापेक्ष जड़त्वाघूर्ण व कोणीय वेग के गुणनफल के बराबर होती है। कणों के किसी निकाय (उदाहरणार्थ: दृढ़ पिण्ड) का कोणीय संवेग उस निकाय में उपस्थित सभी कणों के कोणीय संवेग के योग के तुल्य होता है। इसे L से प्रदर्शित किया जाता है। 

.

## चिरसम्मत यांत्रिकी में कोणीय संवेग
thumb
### परिभाषा
किसी बिन्दु के सापेक्ष किसी 'कण' का कोणीय संवेग को सदिश गुणनफल के रूप में इस प्रकार अभिव्यक्त किया जा सकता है-
:  \mathbf L=\mathbf r \times\mathbf p = \mathbf r\times m\mathbf v 
जहाँ \mathbf r उस बिन्दु के सापेक्ष उस कण का स्थिति सदिश है।

किसी अक्ष के सापेक्ष किसी कण का कोणीय संवेग उस अक्ष से कण तक के लम्बवत सदिश और उस कण के रैखिक संवेग के सदिश गुणनफल के बराबर होता है। ध्यान रहे कि कोणीय संवेग का मान, अक्ष के चुनाव पर निर्भर करता है (अलग-अलग अक्षों के सापेक्ष कोणीय संवेग भी अलग-अलग होगा), जबकि रेखीय संवेग का मान का अक्ष के चुनाव से कोई सम्बन्ध नहीं है।

; किसी पिण्ड का कोणीय संवेग
किसी बिन्दु के सापेक्ष किसी पिण्ड का कोणीय संवेग उस बिन्दु के सापेक्ष उस पिण्ड के सभी कणों के कोणीय संवेग के सदिश योग के बराबर होता है।

: किसी बिन्दु के सापेक्ष किसी पिण्ड का कोणीय संवेग = उस बिन्दु के सापेक्ष उस पिण्ड के द्रव्यमान केन्द्र का कोणीय संवेग + द्रव्यमान केन्द्र से जाने वाली अक्ष के सापेक्ष जड़त्वाघूर्ण x इस अक्ष के सापेक्ष कोणीय वेग

किसी अक्ष के सापेक्ष किसी गतिशील पिण्ड का कोणीय संवेग, उस अक्ष के सापेक्ष उस पिण्ड के जड़त्वाघूर्ण एवं उसके कोणीय वेग के गुणनफल के बराबर होता है। 
:L = I\omega.

## कोणीय संवेग संरक्षण का नियम
right|thumb|300px|नर्तकी का कोणीय संवेग अपरिवर्ती होने के कारण जब वह अपने हाथ-पैरों को बाहर फैला लेती है तो उसका कोणीय वेग कम हो जाता है। जब वह अपने हाथ-पैरों को सिकोड़ लेती है तो उसका जड़त्वाघूर्ण कम होता है और कोणीय संवेग संरक्षण के कारण उसका कोणीय वेग बढ़ जाता है।
: *यदि किसी निकाय पर कोई बाहरी [[बलाघूर्ण]] न लगाया जाय तो उस निकाय का [[कोणीय संवेग]] अपरिवर्तित रहता है।*

## सन्दर्भ

## इन्हें भी देखें
*रेखीय संवेग
*जड़त्वाघूर्ण

श्रेणी:घूर्णन
श्रेणी:भौतिकी की अवधारणाएँ
श्रेणी:चिरसम्मत यांत्रिकी
जयसिंह द्वितीय (पश्चिमी चालुक्य)

जय सिंह द्वितीय से भ्रमित न हों। जयसिंह भी देखें।

----

[अंगूठाकार|पुरानी [कन्नड में जयसिंह द्वितीय का एक अभिलेख]]
**जयसिंह द्वितीय** (1015 - 1042), पश्चिमी भारत में प्रतीच्य चालुक्य राजवंश का राजा था। उसने "जगदेकमल्ल" की पदवी धारण की थी, इसलिए उसे जगदेकमल्ल प्रथम के नाम से भी जाना जाता है। इसके अलावा उसे 'मल्लिकामोद' के नाम से भी जानते हैं।

कल्याणि के चालुक्य घराने में विक्रमादित्य पंचम की मृत्यु के एक वर्ष के भीतर ही उसके दो छोटे भाई सिंहासन पर बैठे- अय्यन और उसके बाद **जयसिंह द्वितीय**। जयसिंह के विरुदों (पदवी) में 'जगदेकमल्ल' भी है और वह "जगदेकमल्ल प्रथम" के नाम से भी प्रसिद्ध है। जयसिंह का नाम सिंगदेव भी था और 'त्रैलोक्यमल्ल', 'मल्लिकामोद' और 'विक्रमसिंह' उसके दूसरे विरुद थे। जयसिंह द्वितीय का राज्यकाल सन् १०१५ से १०४३ ई. तक था। जयसिंह के राज्यकाल के पूर्वार्ध में अनेक युद्ध हुए। भोज परमार ने आक्रमण कर उत्तरी कोंकण की विजय कर ली थी और वह कोल्हापुर तक पहुँच गया था। उत्तर में उसकी दिग्विजय की योजनाएँ थी किन्तु उनके विषय में स्पष्टतः कुछ ज्ञात नहीं है। इन युद्धों में उसकी सफलता उसके सेनापति चावनरस, चट्टुग कदंब और कुंदमरस के कारण हुई थी। राजेन्द्र चोल  प्रथम की व्यस्तता से लाभ उठाकर जयसिंह ने सत्याश्रय के समय चालुक्यों के विजित प्रदेशों को चोलों से फिर से लेने के लिए और वेंगि के सिंहासन पर चोल राजकन्या की संतान राजराज के स्थान पर अपने व्यक्ति को आसीन कराने का प्रयत्न किया। इन युद्धों में भी जयसिंह को अपने सेनापतियों के कारण प्रारंभ में सफलता प्राप्त हुई। उसने रायचूर द्वाब पर अधिकार कर लिया और उसकी सेना तुंगभद्रा पार करती हुई बेल्लारि और संभवत: गंगवाडि तक पहुँच तक गई थी। दूसरी ओर वेंगि में बेजवाड़ा पर उसकी सेना ने अधिकार कर लिया और राजराज दो-तीन वर्ष तक वेंगि के सिंहासन पर न बैठ सका। किंतु शीघ्र ही राजेंद्र चोल ने दोनों ही क्षेत्रों में विजय प्राप्त की। १०२२ ई. में राजराज का वेंगि के सिंहासन के लिये अभिषेक हुआ। दूसरी ओर राजेन्द्र की विजय करती हुई सेना का जयसिंह की सेना के साथ १०२०-२१ ई. में मुशंगि (मस्की) में घमासान युद्ध हुआ। विजय यद्यपि राजेंद्र की हुई और जयसिंह को युद्ध से भागना पड़ा किंतु शीघ्र ही दोनों राज्य की सीमा तुंगभद्रा बनी। 

जयसिंह के शासन के अंतिम २० वर्षों में उल्लेखनीय युद्ध नहीं हुआ। अभिलेखों से इस काल की शांत स्थिति का ज्ञान होता है। ऐसे तो कल्याणी, चालुक्य राज्य की राजधानी बन गई थी किंतु मान्यखेट का महत्व बना रहा। इसके अतिरिक्त कई उपराजधानियों के भी उल्लेख मिलते हैं यथा, एतगिरि, कोल्लिपाके होट्टलकेरे तथा घट्टदकेरे। उसके अधीन शासन करनेवाले कुछ सामंतों के नाम हैं, कुंदमरस, सत्याश्रय, षष्ठदेव कदंब, जगदेकमल्ल, नोलंब-पल्लव उदयादित्य, खेरस हैहय और नागादित्य सिंद। उसकी बहिन अक्कादेवी अपने पति मयूरवर्मन् के साथ बवासि, वेल्बोल और पुलिणेर पर राज्य करती थी। उसकी दो रानियों के नाम मालूम हैं- सुग्गलदेवी जिसके बारे में अनुश्रुति है कि उसने अपने जैन पति को शैव बनाया, और दूसरी नोलंब राजकुमारी देवलदेवी। उसकी पुत्री हंमा अथवा आवल्लदेवी का विवाह भिल्लम तृतीय से से हुआ था। 

जयसिंह के सोने के सिक्के दो शैलियों में मिलते हैं। उसके अभिलेख उस काल की शासन-व्यवस्था के ज्ञान के लिये महत्वपूर्ण हैं। एक अभिलेख में उल्लेख है कि उसने धर्मबोलल के सोलह सेट्टियों को छत्र, चामर और शासन देकर सम्मानित किया। पार्श्वनाथचरित और यशोधर चरित्र के रचयिता जैन विद्वान् वादिराज इसी के दरबार में थे। इनके मंत्री दुर्गसिंह ने कन्नड में पंचतंत्र नाम के चंपू की रचना की थी।
 
श्रेणी: भारत का इतिहास
श्रेणी: दक्षिण भारत का इतिहास
परिक्रमण गति

**परिक्रमण गति** (Orbital speed), किसी पिंड की वह गति है जिस पर वह किसी प्रणाली के द्रव्यमान केन्द्र के इर्दगिर्द परिक्रमा करता है। प्रायोगिक तौर पर किसी बड़े वृहत पिंड के इर्दगिर्द। 

कक्षीय चाल  : किसी उपग्रह को किसी कक्ष में स्थापित करने के लिए आवश्यक चाल को उस उपग्रह का कक्षीय चाल कहते हैं । 

## इन्हें भी देखें
पलायन वेग

होहमान्न स्थानांतरण कक्षा

श्रेणी:कक्षाएँ (भौतिकी)
श्रेणी:खगोलशास्त्र
यौन परिपक्वता

**यौन परिपक्वता** उस अवस्था को कहते हैं जब नर और मादा प्रजनन लायक उम्र में प्रवेश करते हैं। नर में शुक्राणुओं का निर्माण तथा मादा में अण्डों का निर्माण शुरु हो जाता है।
अंतरिक्ष शोध यान

**अंतरिक्ष शोध यान** (Space Probe), एक वैज्ञानिक अंतरिक्ष अन्वेषण मिशन है जिसमें एक अंतरिक्ष यान पृथ्वी से छूटता है और अंतरिक्ष की पड़ताल करता है। यह रोबोटीय अंतरिक्ष यान का ही एक रूप है। वॉयजर 1 सबसे प्रसिद्ध अंतरिक्ष शोध यानों में से एक है।

श्रेणी:अंतरिक्ष यान
*
राजस्थान विधान सभा

**राजस्थान विधान सभा** भारतीय राज्य राजस्थान में एकसदनीय विधानमंडल है। यह राज्य की राजधानी जयपुर में स्थित है। विधान सभा सदस्यों अर्थात विधायकों का चुनाव सीधे जनता करती है। वर्तमान में इसमें विधायक संख्या 200 है। यदि जल्दी भंग नहीं किया जाए तो इसका समयान्तराल 5 वर्ष है। 1957 में 160 सदस्यों को बढ़ाकर 176 किया गया था (जो कि राजस्थान की अजमेर रियासत के विलय की वजह से बढ़ाई गई थी तथा 1967 में सीटों को बढ़ा कर 184 कर दिया था और 1977 में 184 से बढ़ा कर 200 कर दिया गया तथा 2026 तक 200 ही रखा जाएगा।

## इतिहास
प्रथम राजस्थान विधान सभा (1952-1957) का उद्घाटन 31 मार्च 1952 को हुआ। इसमें 160 सदस्य थे।

वर्तमान में राजस्थान विधानसभा के अंदर 200 सीटें हैं। 16वी विधान सभा के अध्यक्ष वासुदेव देवनानी है। 16वी विधानसभा में भाजपा ने चुनाव जीता और भजन लाल शर्मा ने मुख्यमंत्री पद की शपथ  ली।

199 सीटों के लिए हुए चुनाव में भाजपा ने 115 सीटें जीत कर सरकार बनाई, वहीं कांग्रेस पार्टी ने 69 सीटों पर विजय प्राप्त की। वर्तमान समय में राजस्थान विधानसभा उपचुनाव होने के बाद भाजपा के विधायकों की संख्या 119, कांग्रेस के 66, बहुजन समाज पार्टी के 2, राष्ट्रीय लोक दल के 1 ,भारतीय अदिवासी पार्टि के 4 और निर्दलीयों के 8 विधायक हैं।

## सन्दर्भ

श्रेणी:राजस्थान विधानसभा
श्रेणी:भारत के राज्यों की विधायिकायें
श्रेणी:राजस्थान की राजनीति
दीपेन्द्र सिंह शेखावत

**दीपेन्द्र सिंह शेखावत** राजस्थान में भारतीय राष्ट्रीय कांग्रेस के वरिष्ठ सदस्य हैं। वो २ जनवरी २००९ से २० जनवरी २०१४ तक राजस्थान विधान सभा के अध्यक्ष रहे।
## पूर्व जीवन
उनका जन्म २० जून १९५१ को जोधपुर में श्री भरत सिंह शेखावत के के घर में हुआ। वे ७ वीं, १० वीं और ११ वीं राजस्थान विधान सभा के सदस्य रह चुके हैं। वो ई॰ सन् १९९८-२००३ के दौरान अशोक गहलोत सरकार में स्वतंत्र प्रभार के मंत्री रह चुके हैं।
## सन्दर्भ

श्रेणी:राजस्थान से राजनीतिज्ञ
श्रेणी:राजस्थान विधानसभा के अध्यक्ष
श्रेणी:भारतीय राष्ट्रीय कांग्रेस के राजनीतिज्ञ
श्रेणी:1951 में जन्मे लोग
श्रेणी:जीवित लोग
गुलाब चन्द कटारिया

**गुलाब चन्द कटारिया** भारतीय जनता पार्टी से एक भारतीय राजनीतिज्ञ हैं। वे राजस्थान सरकार के पूर्व गृह मंत्री हैं। वे राजस्थान में भाजपा के वरिष्ठ नेताओं में से एक हैं और पार्टी की केन्द्रीय कार्य समिति के सदस्य हैं। वे उदयपुर के निवासी हैं और वहाँ से ९वीं लोक सभा के सदस्य रह चुके हैं। पूर्व में वे राजस्थान सरकार में ग्रामीण विकास एवं पंचायतीराज मंत्री रह चुके हैं। वर्तमान मे पंजाब का माननीय राज्यपाल व केंद्र शासित प्रदेश चंडीगढ़ का प्रशासक नियुक्त किया है ।

पंजाब से पहले असम के राज्यपाल भी रहे है

## धारित पद
*1980 - 1981 	 सदस्य, प्राक्कलन समिति, राजस्थान विधान सभा।
*1981 - 1985 	 सदस्य, प्राक्कलन समिति (अ), राजस्थान विधान सभा।
*19/01/1990 	 Member, Committee on Papers Laid on the Table, Lok Sabha
*1990 	 सदस्य, कृषि संबंधी समिति, लोक सभा।
*13/12/1993 - 30/11/1998 	 मंत्री, प्राथमिक एवं माध्यमिक शिक्षा, भाषा, सरकार. राजस्थान की।
*13/12/1993 - 05/07/1998 	 मंत्री, संस्कृत शिक्षा, भाषी अल्पसंख्यक, भाषा विभाग (भाषा विभाग), देवस्थान, राजस्थान सरकार।
*1999 - 2000 	 अध्यक्ष, लोक लेखा समिति, राजस्थान विधान सभा।
*1999 - 2000 	 सदस्य, सदन समिति, राजस्थान विधान सभा।
*24/08/2002 से 04/12/2003 	 विपक्ष के नेता, राजस्थान विधान सभा।
*08/01/2004 से 31/05/2004 	 लोक निर्माण विभाग और गृह मंत्री, राजस्थान सरकार।
*31/05/2004 से 31/12/08 	 गृह मंत्री, राजस्थान सरकार।
*12/02/2023 से 31/07/2024  	 राज्यपाल , असम ।
*31/07/2024 - से वर्तमान - पंजाब के राज्यपाल एवं चंडीगढ़ (के. शा. प्र.) के प्रशासक का कार्यभार

**विधानसभा की सदस्यता**

*1977 - 1980 सदस्य, 6वीं राजस्थान विधान सभा
*1980 - 1985 	 सदस्य, 7वीं राजस्थान विधान सभा
*1989 - 1991 	 सदस्य, 9वीं लोक सभा
*1993 - 1998 	 सदस्य, 10वीं राजस्थान विधान सभा
*1998 - 2003 	 सदस्य, 11वीं राजस्थान विधान सभा
*2003 - 2008	 सदस्य, 12वीं राजस्थान विधान सभा
*2008 - 2013  सदस्य, 13वीं राजस्थान विधान सभा
*2013 -  2018   सदस्य, 14वीँ राजस्थान विधान सभा
*2018 - 16 फरवरी 2023 .सदस्य 15वी राजस्थान विधान सभा 
***पार्टी पदों पर कार्य**
***पार्टी पदों पर कार्य**

*1977 - 1980  उपाध्यक्ष एवं महासचिव, जनता युवा मोर्चा
*1980 - 1985  सचिव, भारतीय जनता पार्टी (भाजपा), राजस्थान
*1986 - 1993  महासचिव, भाजपा, राजस्थान
*27/05/1999 - 19/06/2000 भाजपा अध्यक्ष, राजस्थान
## सन्दर्भ

## बाहरी कड़ियाँ
*राजस्थान विधानसभा पर प्रोफाइल

श्रेणी:1944 में जन्मे लोग
श्रेणी:राजस्थान के गृह मंत्री
श्रेणी:राजस्थान से राजनीतिज्ञ
श्रेणी:भारतीय जनता पार्टी के राजनीतिज्ञ
श्रेणी:जीवित लोग
दशराज्ञ युद्ध

**दशराज्ञ युद्ध** या **दस राजाओं का युद्ध** या **दशराजन युद्ध** एक युद्ध था जिसका उल्लेख ऋग्वेद के सातवें मंडल में ७:१८, ७:३३ और ७:८३:४-८ में मिलता है। इस युद्ध में एक ओर क़बीला और उनका मित्रपक्ष समुदाय था, जिनके सलाहकार ऋषि विश्वामित्र थे। दूसरी ओर भारत नामक समुदाय था, जिसका नेतृत्व तृत्सु नामक क़बीले के राजा सुदास कर रहें थे और जिनके प्रेरक ऋषि वशिष्ठ थे। इस युद्ध में सुदास के भारतों की विजय हुई और उत्तर भारतीय उपमहाद्वीप कें आर्य लोगों पर उनका अधिकार बन गया। आगे चलकर पूरे देश का नाम ही 'भारत' पड़ गया। कई इतिहासकारों के अनुसार यह वर्णन एक वास्तविक युद्ध पर ही आधारित हो सकता है। यह संभव है कि ऋग्वेद में वर्णित दस राजाओं की लड़ाई ने कुरुक्षेत्र युद्ध की "कहानी का" नाभिक "बनाया हो, हालांकि यह महाभारत के खाते में बहुत विस्तारित और संशोधित किया गया था।

दशराज्ञ युद्ध (दस राजाओं का युद्ध) परुष्णी नदी (वर्तमान में रावी) के तट पर लड़ा गया, जिसमें भरतो के राजा सुदास ने दस राजाओं के एक संघ को हराया। इस संघ में आर्यों के प्रमुख जन (अनु, दुह, यदु, पुरू, तुर्वसु) तथा 5 लघु जनजातियों का समूह सम्मिलित था, जिसके पुरोहित विश्वामित्र थे।दशराज्ञ युद्ध (दस राजाओं का युद्ध) परुष्णी नदी (वर्तमान में रावी) के तट पर लड़ा गया, जिसमें भरतो के राजा सुदास ने दस राजाओं के एक संघ को हराया। इस संघ में आर्यों के प्रमुख जन (अनु, दुह, यदु, पुरू, तुर्वसु) तथा 5 लघु जनजातियों का समूह सम्मिलित था, जिसके पुरोहित विश्वामित्र थे।

## योद्धा दल
इस युद्ध का विजयी राजा सुदास तृत्सु नामक समुदाय का था। विरोधी दल इस प्रकार थे:

***[[अलीन लोग|अलीन]]** : यह शायद आधुनिक अफ़ग़ानिस्तान के नूरिस्तान क्षेत्र से पूर्वोत्तर में रहते थे क्योंकि चीनी तीर्थयात्री हुएन त्सांग ने उस जगह पर इनकी गृहभूमि होने का उल्लेख किया था।

***[[अनु लोग|अनु]]** : कुछ इतिहासकारों के अनुसार यह क़बीला परुष्णि नदी (रावी नदी) क्षेत्र में बसा हुआ था।

***भृगु** : यह लोग शायद प्राचीन कवि भृगु के वंशज थे। बाद में इनका सम्बन्ध अथर्व वेद के भृग्व-आंगिरस विभाग की रचना से किया गया है।

***[[भालन लोग|भालन]]** : कुछ विद्वानों के अनुसार यह बोलन दर्रे के इलाक़े में बसने वाले लोग थे।

***[[द्रुह्यु लोग|द्रुह्यु]]** : यह शायद गंधार प्रदेश के निवासी थे (ऋग्वेद ७:१८:६)।

***मत्स्य** : इनका वरणन केवल ऋग्वेद ७:१८:६ में हुआ था लेकिन कालांतर में इनका शाल्व के सम्बन्ध में भी उल्लेख मिलता है।

***परसु** : यह सम्भवतः प्राचीन पारसीयों (ईरानियों) का गुट था।

***[[पुरु लोग|पुरु]]** : यह ऋग्वेद काल का एक महान क़बीलियाई परिसंघ था जिसे सरस्वती नदी के किनारे बसा हुआ बताया जाता है।

***पणि** : यह दानवों की भी एक श्रेणी का नाम था। कालांतर के स्रोत इन्हें स्किथी लोगों से सम्बन्धित बताते हैं।

## इन्हें भी देखें
*सुदास (ऋग्वेद)
*कुरुक्षेत्र युद्ध
*महाभारत
*महाजनपद

## सन्दर्भ

श्रेणी:ऋग्वेद
श्रेणी:भारतीय राज्यों के युद्ध
श्रेणी:14वीं शताब्दी ई.पू.